
[bookmark: _GoBack]Η ερευνητική ομάδα DAISSy του Ελληνικού Ανοικτού Πανεπιστημίου (http://daissy.eap.gr) διοργανώνει διεθνές συνέδριο με τίτλο «IME-2016: Intercultural Mediation in contemporary Europe: challenges and possibilities», 8-9 Σεπτεμβρίου 2016 στο ξενοδοχείο Airotel Stratos Vassilikos Hotel στην Αθήνα.
Πρόκειται για το τρίτο συνέδριο με αντικείμενο τη Διαπολιτισμική Μεσολάβηση που διοργανώνει το ΕΑΠ τα τελευταία χρόνια. Απευθύνεται σε ερευνητές στο πεδίο της Διαπολιτισμικής Μεσολάβησης και συγγενή πεδία, ενεργούς Διαπολιτισμικούς Μεσολαβητές, κοινωνικούς λειτουργούς, μέλη κοινοτήτων μεταναστών και προσφύγων, ΜΚΟ και εθελοντικές οργανώσεις, υπαλλήλους δημόσιων φορέων και φορέων αυτοδιοίκησης κα.
Στο συνέδριο θα παρουσιαστούν τα αποτελέσματα του έργου «ΤΙΜΕ: Training Intercultural Mediators for a multicultural Europe», το οποίο χρηματοδοτήθηκε στο πλαίσιο του Erasmus+. 
Σκοπός του συνεδρίου είναι να αναδειχθεί η σημασία της διαπολιτισμικής μεσολάβησης ως εργαλείο γεφύρωσης των διαφορών που αναδύονται ανάμεσα σε κοινωνικές ομάδες με διαφορετικά πολιτισμικά χαρακτηριστικά, ιδιαίτερα κατά την τρέχουσα περίοδο που εμφανίζονται ενισχυμένες μεταναστευτικές ροές. Μέσα από παρουσιάσεις και συζήτηση αναμένουμε να αναδειχθεί ο ρόλος του Διαπολιτισμικού Μεσολαβητή και η ανάγκη εκπαίδευσης και επαγγελματικής κατοχύρωσης.
Περισσότερα για το συνέδριο θα βρείτε στην ιστοσελίδα http://daissy.eap.gr/ime-2016/. Για οποιαδήποτε άλλη πληροφορία, μπορείτε να απευθυνθείτε στους οργανωτές στη διεύθυνση info@daissy.eap.gr.

